SAPPE เผย Q2/59 กำไรเพิ่มขึ้น 21% หลังยอดขายเพิ่ม
SAPPE เผย Q2/59 กำไรเพิ่มขึ้น 21% มาที่ 151.78 ลบ. จากปีก่อนมีกำไร 125.21 ลบ. หลังยอดขายเพิ่ม-การบริหารต้นทุนมีประสิทธิภาพมากขึ้น ด้าน 6 เดือนแรก กำไรเพิ่มขึ้น 7% มาที่ 219.70 ลบ. จากปีก่อนมีกำไร 205.34 ลบ.
16 ส.ค. 2559

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 151.78 ล้านบาท หรือมีกำไรสุทธิ 0.50 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 125.21 ล้านบาท หรือมีกำไรสุทธิ 0.42 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากยอดขายมีการเติบโตที่ดี-การบริหารต้นทุนที่มีประสิทธิภาพมากขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 219.70 ล้านบาท หรือ 0.73 บาทต่อหุ้น เพิ่มขึ้น 7% จากช่วงเดียวกันของปีก่อนที่มีกำไรสุทธิ 205.34 ล้านบาท หรือ 0.68 บาทต่อหุ้น